Punishment Park
<s>Punishment Park () je američki science fiction film snimljen u režiji Petera Watkinsa i premijerno prikazan 1971. godine.</s><s>Radnja je smještena u (tada) blisku budućnost i prikazuje kako nastavak eskalacije (u vrijeme snimanja aktualnog) vijetnamskog rata, kao i sve veće protivljenje javnosti potaklo američkog predsjednika da iskoristi odredbe (u vrijeme snimanja još važećeg) McCarranovog zakona te bez suda počne slati "subverzivne" pripadnike kontrakulture, antiratnog pokreta i boraca za prava crnaca u specijalne koncentracione logore.</s><s>Protagonisti su dvije grupe takvih zatvorenika - jedna kojoj pred specijalnim tribunalima prijeti dugogodišnja kazna, i druga, koja je prihvatila ponudu za pokuša steći slobodu u tzv. kaznenom parku tako što, pod pratnjom pripadnika policije i Nacionalne garde, mora u roku tri dana proći usiljeni marš kroz pustinju.</s><s>Film je napravljen u pseudodokumentarnom stilu, odnosno zbivanja pratimo kroz kamere dviju fiktivnih televizijskih ekipa, jedne iz Britanije i druge iz Zapadne Njemačke, koja snimaju reportaže o "kaznenim parkovima".</s>

<s>Watkinsu, koji je nekoliko godina prijestekao izuzetan ugled svojim pseudodokumentarnim filmovima, je Punishment Park bio prvi američki film.</s><s>U SAD je prvotno stigao kako bi za studio Columbia Pictures režirao trilogiju posvećenoj ranoj historiji SAD.</s><s>Kada je taj projekt propao, Watkins je inspiraciju pronašao u tada aktualnim događajima vezanim uz Vijetnamski rat, prije svega eskalaciji protesta i nasilja poput masakra na Kent Stateu.</s><s>Film je sniman sa izuzetno niskim budžetom, a Watkins se, po običaju, za glumačku ekipu uglavnom koristio naturščcicima, iako su pojedine uloge tumačili profesionalni glumac.</s><s>Nastojeći postići što veću uvjerljivost, Watkins je inzistirao da tumači uloga u stvarnom životu imaju političke stavove kao i njihovi likovi, kao i na glumačkim improvizacijama.</s><s>Dio likova je, pak, bio inspiriran stvarnim ličnostima, kao što su folk pjevačica Joan Baez i Bobby Seale, vođa militantne crnačke organizacije Crnih pantera.</s>

<s>Punishment Park je nakon premijere duboko podijelio američku kritiku; dio ga je proglasio "komunističkom propagandom", dio bio užasnut time što netko uopće može zamisliti da bi se u SAD mogle pod izgovorom čuvanja nacionalne sigurnosti koristiti provoditi fašističke metode obračuna sa neistomišljenicima.</s><s>Watkinsu se također zamjerala "jednodimenzionalost" likova, iako je bilo onih koji su priznali vještinu kojom je obradio aktualne teme.</s><s>U njegovoj rodnoj Britaniji su kritike bile daleko povoljnije, uključujući čak i desničarski Daily Mail koji je priznao "da ono što je nekoć izgledalo fantastično, danas vreba sa naslovnica novina".</s><s>Film je imao velikih problema sa distribucijom u SAD, a što se često tumačilo neslužbenim političkim pritiscima na vodeće hollywoodske studije.</s><s>Kasnije je njegova reputacija nastavila rasti, pogotovo kada se početkom 2000-ih u svjetlu rata protiv terorizma i kontroverznih poteza administracije Georgea W. Busha njegov sadržaj počeo smatrati proročanskim.</s>

<s>Cast
 Patrick Boland ... optuženi
 Kent Foreman ... optuženi
 Carmen Argenziano ...</s><s>Jay Kaufman
 Luke Johnson ... optuženi
 Katherine Quittner ...</s><s>Nancy Smith
 Scott Turner ... optuženi
 Stanford Armstead ...</s><s>Charles Robbins
 Mary Ellen Kleinhall ...</s><s>Allison Mitchner
 Mark Keats ...</s><s>Mr. Hoeger, predsjednik tribunala
 Gladys Golden ...</s><s>Mrs.</s><s>Jergens
 Sanford Golden ...</s><s>Sen.</s><s>Harris
 George Gregory ...</s><s>Mr. Keagan
 Norman Sinclair ... član tribunala
 Sigmund Rich ...</s><s>Prof. Hazlett
 Paul Rosenstein ... član tribunala</s>

<s>Izvori</s>

<s>Vanjske veze
 
 
 
Notes on Punishment Park at Peter Watkins' website
Bob Fisher: A Conversation With Joan Churchill, ASC  at Motion.kodak.com, retrieved 2012-06-15. (Contains some errors in details, i.e. budget.)
 Recenzija na portalu Žuti titl
 Recenzija na blogu Onaj koji gleda filmove</s>

<s>Američki filmovi
Pseudodokumentarni filmovi
SF-filmovi
Distopijski filmovi
Politički filmovi
Authority control 2</s>

